cyanic-selkie/wikianc huggingface dataset:
বালকপ্রীতি
ইতিহাস
প্রাচীনকালে পেডেরাস্টি ছিল এমন এক শিক্ষাপ্রতিষ্ঠানের সঙ্গে তুলনীয় যেখানে অল্পবয়সী বালকেরা বয়জ্যেষ্ঠদের নিকট নৈতিক ও সাংস্কৃতিক মূল্যবোধের পাঠ নিত। তবে এর পাশাপাশি যৌন প্রবৃত্তি হিসাবেও পেডেরাস্টির প্রচলন ছিল। প্রাচীন গ্রিসের ইতিহাসে প্রথম এই জাতীয় সম্পর্কের কথা জানা যায়। যদিও ক্রিটের কিছু অনুষ্ঠান উপকরণ দেখে ধারণা করা হয় যে ১৬৫০ খ্রিষ্টপূর্বাব্দ নাগাদ পরবর্তী মিনোয়ান সভ্যতায় এই প্রথা সুপরিচিত ছিল। প্লেটোর মতে, প্রাচীন গ্রিসে পেডেরাস্টি বলতে বোঝাত, একজন প্রাপ্তবয়স্ক পুরুষের সঙ্গে তার নিকটাত্মীয় নয় এমন কোনো কিশোর বালকের (যৌন অথবা অযৌন) সম্পর্ক। অধিকাংশ গ্রিকই যুগপৎ নারী ও বালকদের সঙ্গে যৌনসম্পর্ক রাখতেন বলে জানা যায়। তবে এই রীতির ব্যতিক্রমও ছিল; কেউ কেউ নারীর সঙ্গে সম্পর্ক স্থাপনই করতেন না, আবার কেউ কেউ বালকের সঙ্গে সম্পর্ক প্রত্যাখ্যান করতেন। প্রাচীন রোমে অল্পবয়সী বালকদের সঙ্গে সম্পর্কস্থাপনের প্রথাটি সামাজিকভাবে সুপ্রচলিত ছিল না। বয়োজ্যেষ্ঠ পুরুষেরা হয় নিজেদের সামাজিক প্রতিপত্তির জোরে তাদের সামাজিক অধস্তনদের দিয়ে নিজেদের যৌনলালসা চরিতার্থ করতেন, নয়তো জন্ম-স্বাধীন বালকদের সঙ্গে স্থাপন করতেন অবৈধ সম্পর্ক।
thumb|রোমান সম্রাট [[হ্যাড্রিয়ন|হ্যাড্রিয়নের প্রেমিক অ্যান্টোনিয়াস (১১০-১৩০ খ্রিস্টাব্দ); ইনি মিশরীয় দেবতার স্তরে উন্নীত হয়েছিলেন।]]
অপর দুই প্রাচীন জাতি থ্রেসিয়ান ও কেল্টদের মধ্যেও এই জাতীয় সম্পর্কের প্রমাণ পাওয়া যায়। প্লুটার্কের মতে, প্রাচীন পারসিকদের মধ্যেও পেডেরাস্টি প্রথা প্রচলিত ছিল। সেক্সটাস এমপিরিকাসের একটি মন্তব্য থেকে জানা যায়, পারসিকদের আইনে এই প্রথা "অনুমোদিত" ছিল। যদিও হেরোডোটাসের মতে পারসিকরা বালকসংগম (παισὶ μίσγονται) শিখেছিলেন গ্রিকদের থেকেই। জন অ্যাবিংটন সাইমন্ডস মনে করেন, উক্ত শব্দটি ব্যবহার করে আসলে হেরোডোটাস পারসিক পেডেরাস্টিক সম্পর্কপ্রথাটিকে "কদভ্যাস" বলে উল্লেখ করতে চেয়েছেন। কারণ, গ্রিক পেডেরাস্টি পারসিক প্রথাটির তুলনায় ছিল অনেক সংযত ও সাংস্কৃতিক মূল্যবোধসম্পন্ন। যদিও হেরোডোটাসের মতের বিরোধিতা করে প্লুটার্ক জানিয়েছেন যে গ্রিক রীতিনীতির সঙ্গে পরিচিত হওয়ার অনেক আগে থেকেই পারসিক সমাজে অল্পবয়সী বালকদের নপুংসককরণের প্রথাটি প্রচলিত ছিল।
পেডেরাস্টির অভ্যাসের সঙ্গে সঙ্গেই যে সব সভ্যতায় এই প্রথা প্রচলিত তার ভিতরে ও বাইরে এর দেহসর্বস্ব দিকটির বিরোধিতাও করা হয়ে থাকে। জেনোফোন প্রমুখের মতে, খোদ গ্রিসেরই কোনো কোনো শহরে পেডেরাস্টি নিষিদ্ধ ছিল; আবার স্পার্টা প্রভৃতি শহরে পেডেরাস্টির অযৌন রূপটিকে আইনি স্বীকৃতি দেওয়া হয়েছিল। একইভাবে প্লেটোও তার রচনায় প্রিয় বালকদের সঙ্গে যৌনসংগমের নিন্দা করে শেষ পর্যন্ত তার বিরোধিতা করেছেন। সেই সঙ্গে প্রশংসা করেছেন সেই সব আত্মসংযত প্রেমিকদের যারা তাদের সম্পর্কে দৈহিক সম্পর্কে পর্যবসিত হতে দেয় না।
ইহুদি ও খ্রিষ্টধর্মে সডোমির একাধিক সংজ্ঞা প্রচলিত আছে। কিন্তু এই দুই ধর্মে পুরুষে-পুরুষে পায়ুকাম সহ এই জাতীয় সকল অভ্যাসকে নিষিদ্ধ করা হয়েছে। ইসলাম ও বাহাই ধর্মেও এই প্রথা নিষিদ্ধ।
পায়ুকামিতার এই সার্বিক নিষিদ্ধকরণের মধ্যে পেডেরাস্টিকেও নির্দিষ্টভাবে নিশানা করা হয়েছিল। খ্রিষ্টীয় দ্বিতীয় শতাব্দীর প্রচারক ক্লিমেন্ট অফ আলেকজান্দ্রিয়া গ্রিক ধর্ম এবং হেরাক্লিস, অ্যাপোলো, পসেইডন, লাইয়াস, ও জিউস প্রমুখ পুরাণের চরিত্রগুলির নিকৃষ্টতা প্রমাণের জন্য দিব্য পেডেরাস্টির উদাহরণগুলি ব্যবহার করেন: "তোমাদের দেবতারা বালকদেরও সম্ভোগ করতে ছাড়েননি। একজন হাইলাসকে ভালবাসতেন তো আর একজন ভালবাসতেন হায়াসিনথাসকে, একজন ভালবাসতেন ক্রিসিপাসকে তো অপরজনের প্রিয় ছিলেন গ্যানিমিড। আর এঁদেরই পূজা করতে হয় তোমাদের স্ত্রীদের।" প্রাচীন দণ্ডবিধিতে পেডেরাস্টির অভিযোগে অভিযুক্তদের কঠোর শাস্তি দেওয়ার রীতিও প্রচলিত ছিল। ভিসিগথ রাজা চিন্ডাসুইনথের দণ্ডবিধি অনুসারে, এক্ষেত্রে দুই প্রণয়ীকেই "অবিলম্বে পুরুষত্বহীন করে ডায়োসিসের বিশপের হাতে তুলে দেওয়া হত। তারপর তাদের বিচার হত এবং তাদের রেখে দেওয়া হত এক নির্জন কারাকক্ষের অন্তরালে।" শাস্তি সংস্কার অর্থাৎ স্যাক্রামেন্ট অফ পানিশমেন্ট পরবর্তী আত্মনিগ্রহের সঙ্গে এই শাস্তির যোগ ছিল। রোমে প্রথম থিওডোসিয়াসের সময়কাল (৩৯০ খ্রিষ্টাব্দ) থেকে পেডেরাস্টির শাস্তি হিসেবে খুঁটিতে বেঁধে পুড়িয়ে দেওয়া হত। তবে গোপনে এই প্রথার অস্তিত্ব থেকেই যায়। মধ্যপ্রাচ্যে একটি আদিযুগীয় খ্রিষ্টান প্রবাদবাক্যটির জন্ম হয় তা থেকেই: সুরা আর বালক থাকতে, সন্ন্যাসীদের প্রলোভিত হওয়ার জন্য শয়তানের প্রয়োজন নেই।
মুরিশ স্পেনের পেডেরাস্টি প্রথা ছিল উল্লেখযোগ্য। রেনেসাঁর যুগে টাসকেনি ও উত্তর ইতালিতেই এই প্রথা প্রচলিত ছিল। মধ্যযুগীয় ও জারশাসিত রাশিয়াতেও পেডেরাস্টি প্রথার লিখিত প্রমাণ পাওয়া যায়।
প্রাপ্তবয়স্ক পুরুষ ও কিশোর বালকের পারস্পরিক যৌন সম্পর্কটি নিয়ে যথাযথ গবেষণা হয়নি। এই কারণে অনেক সময়ই পেডেরাস্টিকে পেডোফিলিয়া বা শিশুকামিতা সঙ্গে এক করে ফেলা হয়। তবে এই ধরনের সম্পর্ক নৈতিকতা, কার্যকরিতা, যুবকল্যাণ, ও পিতামাতার কর্তৃত্ব সংক্রান্ত ইস্যুগুলিরও জন্ম দেয়। কনিষ্ঠ সঙ্গীটির অপ্রাপ্তবয়স্ক হলে এখানে আইনসংক্রান্ত ইস্যুটিও উঠে আসে। তবে প্রাচীন দার্শনিক, জাপানি সামুরাই ও আধুনিক লেখক অস্কার ওয়াইল্ডের মতো কোনো কোনো ব্যক্তি সমকামী পেডেরাস্টিকে গ্রহণযোগ্য বলে মনে করেছেন। কোনো কোনো সমাজব্যবস্থায় মনে করা হয়, শিক্ষাসংক্রান্ত উৎসাহদান, নাগরিক ও সাংস্কৃতিক মূল্যবোধের বিকাশে প্রেমই সর্বশ্রেষ্ঠ মাধ্যম এবং পুরুষ-বালক সম্পর্ক নারীঘটিত সম্পর্কের অপেক্ষাও শ্রেয়স্কর।
ব্যুৎপত্তি ও ব্যবহার
thumb|তথাকথিত ওয়ারেন কাপে অঙ্কিত চিত্রে বালক-পুরুষ যৌনক্রিয়া, রোমান শিল্পকলা, খ্রিষ্টীয় প্রথম শতাব্দী, জেরুজালেমের নিকট প্রাপ্ত বলে কথিত পেডেরাস্টি শব্দটির ব্যুৎপত্তি ' (বালক বা শিশু শব্দের গ্রিক প্রতিশব্দ) এবং ' (প্রেমিক শব্দের গ্রিক প্রতিশব্দ) শব্দদুটির সন্ধির ফলে। ধ্রুপদি গ্রিক ভাষায় লেখা প্লেটোর দ্য সিম্পোসিয়াম গ্রন্থ থেকে ষোড়শ শতাব্দীতে সরাসরি উত্তরকালীন লাতিন pæderasta শব্দটি সরাসরি কৃতঋণ শব্দ হিসাবে গৃহীত হয় (লাতিন প্রতিবর্ণীকরণে “” হল “ae”)। পুরুষ-বালক যৌনসম্পর্ক অর্থে pæderastie শব্দটি প্রথম ইংরেজি ভাষায় ব্যবহৃত হয় রেনেসাঁ পর্বে (উদাহরণ: স্যামুয়েল পারচাসের পিলগ্রিমেজ)। ধ্রুপদি অর্থটি ছাড়াও শব্দটি সঙ্গীদের প্রকৃতি নির্বিশেষে পায়ুসংগমের প্রতিশব্দ হিসাবেও ব্যবহৃত হয়। ঊনবিংশ শতাব্দীর একটি যৌন গবেষণাগ্রন্থে পুরুষদের "নিজ স্ত্রীর সহিত পেডেরাস্টি"-কে "নারীর পায়ুতে পুরুষাঙ্গ প্রবেশ করানো" হিসাবে বর্ণনা করা হয়েছিল।
পেডেরাস্টি কথাটির সাধারণ সংজ্ঞায় প্রাপ্তবয়স্ক বা বয়োজ্যেষ্ঠ পুরুষের সঙ্গে অল্পবয়সী বালকের যৌন বা দেহসর্বস্ব সম্পর্কের কথাই বলা হয়। অক্সফোর্ড ইংলিশ ডিকশনারি-র সংজ্ঞা অনুসারে পেডেরাস্টি হল: "Homosexual relations between a man and a boy; homosexual anal intercourse, usually with a boy or younger man as the passive partner." (এক পুরুষ ও এক বালকের মধ্যে সমকামী সম্পর্ক; সমকামী পায়ুসংগম, সাধারণত [যৌনক্রিয়ায়] অপ্রত্যক্ষ ভূমিকা পালনকারী একজন বালক বা অল্পবয়স্ক পুরুষের সঙ্গে।) আবার কনসাইস অক্সফোর্ড ইংলিশ ডিকশনারি অনুসারে পেডেরাস্টি হল: "Sexual intercourse between a man and a boy." (পুরুষ ও বালকদের মধ্যে যৌনসংগম)। পেডেরাস্ট অর্থাৎ পেডেরাস্টিতে অংশগ্রহণকারীদের সম্পর্কে আলোচনা করতে গিয়ে কোনো কোনো গ্রন্থে দেহসর্বস্ব রূপটির প্রতিই অধিক গুরুত্ব আরোপ করা হয়েছে। উদাহরণস্বরূপ মেরিয়াম-ওয়েবস্টার (অনলাইন সংস্করণ) অনুসারে পেডেরাস্ট হল: "one who practices anal intercourse especially with a boy" (পায়ুসংগম অভ্যাসকারী, বিশেষত কোনো বালকের সঙ্গে)। অন্যান্য অভিধানে অবশ্য পেডেরাস্টির সাধারণ অর্থটিই দেওয়া হয়েছে। যথা: "homosexual relations between men and boys" (পুরুষ ও বালকদের মধ্যে সমকামী সম্পর্ক) অথবা "homosexual relations, especially between a male adult and a boy or young man." (সমকামী সম্পর্ক, বিশেষত একজন প্রাপ্তবয়স্ক পুরুষ এবং একজন বালক বা অল্পবয়সী যুবকের মধ্যে) । পেডেরাস্টিকে পায়ুসংগমের মধ্যে সীমাবদ্ধ রাখার প্রসঙ্গে যৌনতাত্ত্বিকদের মধ্যে মতবিরোধ রয়েছে। ফ্র্যাঙ্কোর এই প্রবণতাকে "প্রচলিত, তবে ভ্রান্ত" বলে উল্লেখ করেছেন। অন্যদিকে হিবার্লি এটিকে "মূল শব্দের অর্থবিভ্রান্তি এবং এর ঐতিহাসিক প্রয়োগ সম্পর্কে অজ্ঞতা থেকে প্রসূত একটি আধুনিক শব্দ" বলে উল্লেখ করেছেন।
thumb|left|300px|সিম্পোসিয়াম দৃশ্যে গ্রিক সমপ্রেম; সমাধিচিত্র, ৪৭৫ খ্রিষ্টপূর্বাব্দ; পেস্তুম সংগ্রহালয়, ইতালি
গবেষণামূলক এবং সমাজতাত্ত্বিক সূত্রগুলি থেকে এই শব্দটির আরও প্রসারিত একটি সংজ্ঞা পাওয়া যায়: দি এনসাইক্লোপিডিয়া অফ গে, লেসবিয়ান, বাইসেক্সুয়াল, ট্রান্সজেন্ডার অ্যান্ড কুয়্যার স্টাডিজ গ্রন্থে পেডেরাস্টির সংজ্ঞায় লেখা হয়েছে: "The erotic relationship between an adult male and a youth, generally one between the ages of twelve and seventeen, in which the older partner is attracted to the younger one who returns his affection." (একজন প্রাপ্তবয়স্ক পুরুষের সঙ্গে সাধারণত বারো থেকে সতেরো বছর বয়সী কিশোরের কামসম্পর্ক, এই সম্পর্কে বয়োজ্যেষ্ঠ সঙ্গীটি কনিষ্ঠ সঙ্গীটির প্রতি আকৃষ্ট হন এবং কনিষ্ঠ সঙ্গীটি তার ভালবাসা গ্রহণ করে।) দি এনসাইক্লোপিডিয়া অফ হোমোসেক্সুয়ালিটি অনুসারে, " Pederasty is the erotic relationship between an adult male and a boy, generally one between the ages of twelve and seventeen, in which the older partner is attracted to the younger one who returns his affection, whether or not the liaison leads to overt sexual contact." (পেডেরাস্টি হল একজন প্রাপ্তবয়স্ক পুরুষ এবং সাধারণভাবে বারো থেকে সতেরো বছর বয়সী কোনো কিশোরের মধ্যে কামসম্পর্ক। এই সম্পর্কে বয়োজ্যেষ্ঠ সঙ্গীটি কনিষ্ঠ সঙ্গীটির প্রতি আকৃষ্ট হন এবং কনিষ্ঠ সঙ্গীটিও তার ভালবাসা গ্রহণ করে; এই সম্পর্কের সঙ্গে যৌনতার সম্পর্ক থাকতেও পারে, আবার নাও পারে।)
গোমতী মারিমুথু
গোমতী মারিমুথু একজন ভারতীয়, ট্র্যাক এবং ফিল্ড স্প্রিন্টার, যিনি ২০১৯-এ দোহা তে অনুষ্ঠিত এশিয়ান আথলেটিক্স চ্যাম্পিয়নশিপে মহিলাদের ৮০০ মিটার বিভাগে স্বর্ণ পদক জয় করেছেন.
তথ্যসূত্র
<references group="" responsive="1">
সাগুফতা জুমানি
সাগুফতা জুমানি (  , সিন্ধি : شگفته جماڻي ) হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য। এর পূর্বে তিনি ২০০২ সাল থেকে ২০১৮ সালের মে পর্যন্ত জাতীয় সংসদ সদস্য ছিলেন।
রাজনৈতিক জীবন
২০০২ সালের পাকিস্তানের সাধারণ নির্বাচনে সিন্ধু অঞ্চল থেকে সংরক্ষিত নারী আসনে পাকিস্তান পিপলস পার্টির (পিপিপি) প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে তিনি পিপিপির প্রার্থী হয়ে জাতীয় সংসদে পুনরায় নির্বাচিত হয়েছিলেন।
২০১৩ সালে পাকিস্তানের সাধারণ নির্বাচনে সিন্ধু থেকে মহিলাদের জন্য সংরক্ষিত আসনে পিপিপির প্রার্থী হিসাবে তিনি তৃতীবারের মত জাতীয় সংসদে পুনরায় নির্বাচিত হয়েছিলেন।
হুদুদ অধ্যাদেশ
হুদুদ অধ্যাদেশ (উর্দু ; এছাড়াও রোমান হরফে Hadood, Hadud, Hudud লেখা হয়; একবচন রূপ হাদ) এমন আইন যা ১৯৭৯ সালে পাকিস্তানের তৎকালীন সামরিক শাসক জিয়া-উল-হকের "শরিয়াকরণ" বা "ইসলামিকরণ" প্রক্রিয়ার অংশ হিসাবে প্রণীত হয়েছিল। এতে ব্রিটিশ আমলের পাকিস্তান দণ্ডবিধির কিছু অংশ, যেমন ব্যভিচার ও বিবাহবহির্ভূত যৌনতার নতুন ফৌজদারি অপরাধ যুক্ত করা, এবং বেত্রাঘাত, অঙ্গচ্ছেদ প্রস্তর নিক্ষেপে হত্যার নতুন শাস্তি যোগ করার মধ্য দিয়ে প্রতিস্থাপন করা হয়েছিল। বিভিন্ন বিতর্ক ও সমালোচনার পরে ২০০৬ সালে মহিলা সুরক্ষা বিল দ্বারা ব্যাপকভাবে এই আইনের সংশোধন করা হয়েছিল।
২০১৯–২০ অস্ট্রেলিয়া মহিলা ক্রিকেট দলের দক্ষিণ আফ্রিকা সফর
অস্ট্রেলিয়া জাতীয় মহিলা ক্রিকেট দল তিনটি মহিলাদের একদিনের আন্তর্জাতিক, যা ২০১৭–২০ আইসিসি মহিলা চ্যাম্পিয়নশিপ এর অংশ, এবং তিনটি মহিলাদের টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা মার্চ থেকে এপ্রিল ২০২০-এ অনুষ্ঠিত হয়।
বিষম কটক
বিষ্ম কাতেক (Bishama Katek) ভারতের ওড়িশা রাজ্যের রায়গদা জেলার একটি শহর।
জনসংখ্যার উপাত্ত
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বিষ্ম কাতেক এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
জমজম (কোমল পানীয়)
জমজম (, পূর্বনাম: জমজম কোলা) ইরানের জমজম গ্রুপের একটি কোমল পানীয়ের ব্র্যান্ড। কোকাকোলা ও পেপসির বিকল্প হিসেবে এটি মুসলিম বিশ্বে ব্যাপক জনপ্রিয়তা অর্জন করে। জমজম গ্রুপ মোস্তাজাফান ফাউন্ডেশনের মালিকানাধীন একটি প্রতিষ্ঠান।
ইতিহাস
১৯৫৪ সালে পেপসির বিকল্প হিসেবে ইরানের প্রথম কার্বনেটেড পানীয়– জমজম কোলা যাত্রা শুরু করে। ১৯৭৯ সালের ইরানি বিপ্লবের পর জমজমের নিজস্ব কর্পোরেশন গঠিত হয়।
২০০২ সালে সৌদি আরব কোকাকোলা বয়কট করলে, হজের মৌসুমে জমজম প্রধান কোমল পানীয় হিসেবে ব্যবহৃত হয়েছিল।
পণ্যটির নামকরণ করা হয়েছে মক্কার জমজম কূপের নামানুসারে, যা মুসলমানদের কাছে একটি পবিত্র স্থান হিসেবে গণ্য হয়।
জমজমের সদর দপ্তর তেহরানে অবস্থিত। সেখানকার বোতলজাতকরণ কেন্দ্রটি সাধারণ মানুষের কাছে বেশ আকর্ষণীয়। মানুষ সেখানে পানীয় বোতলজাত করা দেখতে ভিড় করে।
প্রথমে একটি একক উৎপাদন লাইন থাকলেও বর্তমানে এদের ইরানে মোট সতেরোটি পানীয় প্ল্যান্ট আছে। এর পাশাপাশি বেশ কয়েকটি আন্তর্জাতিক সংস্থা জমজম গ্রুপের লাইসেন্সের আওতায় জমজম পণ্য উৎপাদন ও বিতরণ করে থাকে। জমজম গ্রুপ মধ্যপ্রাচ্যের সবচেয়ে সুসজ্জিত পানীয় কনসেন্ট্রেট প্ল্যান্ট তৈরি করেছে। দেশীয় ও আন্তর্জাতিক বাজারে জমজম গ্রুপের উল্লেখযোগ্য উপস্থিতি রয়েছে এবং তারা কোলা, লেমন, অরেঞ্জ, লেমনেড, ম্যাঙ্গো, খাবার পানি ও অ্যালকোহলমুক্ত মাল্ট পানীয় সহ শতাধিক বিভিন্ন পণ্য উৎপাদন করে থাকে। জমজম সংযুক্ত আরব আমিরাত এবং এর আশেপাশের অন্যান্য দেশগুলোতেও পাওয়া যায়।
সার্বিয়ার ভূগোল
থাম্ব|সার্বিয়ার ভৌগোলিক অঞ্চল। সার্বিয়া একটি সার্বভৌম রাষ্ট্র যা মধ্য এবং দক্ষিণ-পূর্ব ইউরোপের মাঝে অবস্থিত। এটি প্যাননোনীয় সমভূমির দক্ষিণ প্রান্ত এবং কেন্দ্রীয় বলকান অঞ্চল জুড়ে বিস্তৃত। এটি কসোভোর বিতর্কিত অঞ্চলের মধ্য দিয়ে বসনিয়া-হার্জেগোভিনা, বুলগেরিয়া, ক্রোয়েশিয়া, হাঙ্গেরি, উত্তর ম্যাসেডোনিয়া, মন্টিনিগ্রো, রোমানিয়া এবং আলবেনিয়ার সাথে সীমানা ভাগ করে। সার্বিয়া চারদিকে আবদ্ধ, যদিও এখান থেকে অ্যাড্রিয়াটিক সাগর দ্বারা মন্টিনিগ্রো এবং দানিউব নদীর মাধ্যমে কৃষ্ণ সাগর হয়ে অভ্যন্তরীণ ইউরোপে যাওয়া যায়।
ক্ষেত্রফল ও সীমানা
সার্বিয়ার মোট সীমানা দৈর্ঘ্য ২,০২৬ কিমি (১,২৫৯ মাইল) যার মধ্যে: বসনিয়া ও হার্জেগোভিনার সাথে ৩০২ কিমি (১৮৮ মাইল), বুলগেরিয়ার সাথে ৩১৮ কিমি (১৯৮ মাইল), ক্রোয়েশিয়ার সাথে ২৪১ কিমি (১৫০ মাইল), হাঙ্গেরির সাথে ১৫১ কিমি (৯৪ মাইল) উত্তর ম্যাসেডোনিয়ার সাথে ৬২ কিলোমিটার (৩৯ মাইল), মন্টিনিগ্রোর সাথে ১২৪ কিমি (৭৭ মাইল) এবং রোমানিয়ার সাথে ৪৭৬ কিমি (২৯৬ মাইল) সীমানা বিদ্যমান।
প্রান্তবিন্দু (extreme points) হলো উচ্চতম ও নিম্নতম স্থানসহ এমন স্থানসমূহ যা অন্যান্য সব স্থান থেকে সবচেয়ে উত্তর, দক্ষিণ, পূর্ব ও পশ্চিমে অবস্থিত।
টপোগ্রাফি বা ভূসংস্থান
থাম্ব|সার্বিয়ার টপোগ্রাফিক বা ভূসংস্থানিক মানচিত্র। সার্বিয়ার ভূখণ্ডটি উত্তর ভোজভোদিনার উর্বর সমভূমি থেকে পূর্বের চুনাপাথরের রেঞ্জ এবং দক্ষিণ-পূর্বের প্রাচীন পাহাড় এবং পাহাড় পর্যন্ত বিস্তৃত। উত্তরে ডানুব নদীর আধিপত্য রয়েছে। ডেনুবের একটি শাখা মোরাভা নদীটি সার্বিয়ার পার্বত্য দক্ষিণ অঞ্চল দিয়ে প্রবাহিত হয়েছে।
মধ্য সার্বিয়ার ভূখণ্ডটি মূলত পাহাড় এবং নিম্ন থেকে মাঝারি-উঁচু পাহাড় নিয়ে গঠিত এবং বহু নদী এবং খাঁড়ি দিয়ে ছেদ করা। মূল যোগাযোগ ও উন্নয়ন লাইন বেলগ্রেডের দক্ষিণ-পূর্ব দিকে নিশ ও স্কোপজে (উত্তর ম্যাসেডোনিয়াতে) এবং গ্রেট ও দক্ষিণ মোরাভা নদী দ্বারা গঠিত উপত্যকা বরাবর প্রসারিত। বেশিরভাগ প্রধান শহরগুলোর পাশাপাশি মূল রেলপথ এবং মহাসড়কগুলো এই লাইনের উপরে বা তার আশেপাশে অবস্থিত। এই রেখার পূর্ব দিকে, অপেক্ষাকৃত অল্প জনবসতিপূর্ণ অঞ্চলে ভূখণ্ডটি স্টারা প্লানিনা এবং সার্বিয়ান কার্পাথিয়ানের চুনাপাথরের রেঞ্জে উঠে গেছে। পশ্চিমে, পাহাড়গুলো আস্তে আস্তে দক্ষিণ-পশ্চিমে অভিমুখে উত্থিত হয়, তবে সত্যিকারের শৈলশিরা তৈরি করে না। জ্লাটিবোর এবং কোপাওনিক এই অঞ্চলের সর্বোচ্চ পর্বত।
পর্বতমালা দেশের বৃহত্তম অংশ জুড়ে অবস্থিত। সার্বিয়ায় চারটি পর্বত ব্যবস্থা মিলিত হয়: পশ্চিমে ডিনারিক আল্পস উত্তর-পশ্চিম থেকে দক্ষিণ-পূর্ব পর্যন্ত প্রসারিত সর্বাধিক অঞ্চলকে আচ্ছন্ন করে। কার্পাথিয়ান এবং বলকান পর্বতমালাগুলো মোরাভা উপত্যকার পূর্বে পূর্ব সার্বিয়ার উত্তর-দক্ষিণে প্রসারিত। দক্ষিণ মোরাভা বরাবর প্রাচীন পর্বতমালা ও সর্বোচ্চ বেসনা কোবিলা রিলা-রোডোপ পর্বত ব্যবস্থার অন্তর্ভুক্ত।
সার্বিয়ার সবচেয়ে উল্লেখযোগ্য পর্বতগুলো হলো:
কসোভো গণনা করা হলে সার্বিয়ার সর্বোচ্চ চূড়াটি ইয়ার পর্বতমালার ভেলিকা রুদোকা (২,৬৬০ মিটার বা ৮,৭৩০ ফুট)। অন্যথায়, সার্বিয়ার সর্বোচ্চ চূড়া হলো মিডিয়র।
হাইড্রোলজি
সার্বিয়ার পুরো অঞ্চল (৯২%) দানিউব নদী (কৃষ্ণ সাগর) জলধারা বিভাজকের অন্তর্গত। কসোভোর (৫%) অংশ অ্যাড্রিয়াটিক জলধারা বিভাজক এর অন্তর্গত, প্রধানত হোয়াইট ড্রিন নদীর মধ্য দিয়ে। বাকী (৩%) কোসোভো এবং দক্ষিণ সার্বিয়াতে মূলত ভারদার নদীর মধ্য দিয়ে এজিয়ান জলধারা বিভাজকের এর অন্তর্ভুক্ত। থাম্ব|সার্বিয়ার জলধারা বিভাজকের মানচিত্র। ডানুব সার্বিয়ার মধ্য দিয়ে ৫৮৮ কিমি বা সীমান্ত নদী হিসাবে (উত্তর-পশ্চিমে ক্রোয়েশিয়া এবং দক্ষিণ-পূর্বে রোমানিয়ার সাথে) প্রবাহিত হয়। সার্বিয়ার অন্যান্য প্রধান নদী হলো সাবান (পশ্চিম থেকে প্রবাহিত), তিসা (উত্তর থেকে প্রবাহিত), ড্রিনা (দক্ষিণে প্রবাহিত, বসনিয়া ও হার্জেগোভিনার সাথে একটি প্রাকৃতিক সীমানা গঠন করে) এবং মোরাভা সহ ডানুবের শাখা নদী। কেবল মোরাভা সার্বিয়ার মধ্য দিয়ে প্রায় পুরোপুরি প্রবাহিত হয়। এদের শাখা-প্রশাখাগুলো ছোট ছোট নদী এবং খাঁড়িগুলোর ঘন নেটওয়ার্ক গঠন করে যা দেশের বেশিরভাগ অংশ জুড়ে বিস্তৃত।
এর ভূখণ্ডের কারণে, সার্বিয়ার প্রাকৃতিক হ্রদগুলো খুব কম এবং ছোট এবং বেশিরভাগ ভোজভোদিনাতে অবস্থিত যেমন হিমবাহ হ্রদ পালিক। অনেকগুলো কৃত্রিম হ্রদ রয়েছে যার বেশিরভাগই জলবিদ্যুৎ বাঁধ নির্মাণের কারণে তৈরি হয়, এদের মধ্যে সবচেয়ে বড়গুলো হলো ড্যানুবের দেরদাপ, ড্রিনায় পেরুয়াক এবং ভ্লাসিনা হ্রদ।
অদূষিত পানি ও ভাল মানের ভূগর্ভস্থ পানির আধিক্য সার্বিয়াকে রপ্তানি ও অর্থনৈতিক উন্নতির দিকে নিয়ে যেতে পারে। সম্প্রতি বোতলজাত জলের ব্যাপক শোষণ ও উৎপাদন শুরু হয়েছে। এই জলের উৎস থাকা সত্ত্বেও, অব্যবস্থাপনা এবং অবকাঠামোগত পর্যাপ্ত বিনিয়োগের অভাবে অনেক সার্বীয় শহরগুলোতে জল সরবরাহ কম। এটি জল দূষণের দ্বারা আরও জটিল হয় (উদাঃ, ট্র্যাপিয়া জিংক-সীসা যৌগ ইবার নদীকে প্রভাবিত করে এবং জেরজানিনে ভূগর্ভস্থ জলে প্রাকৃতিক আর্সেনিকের উপস্থিতি থেকে ক্রালজেভতে দূষণ হয়)।
সার্বিয়ায় জলবিদ্যুৎ সম্ভাবনা প্রতি ঘণ্টায় প্রায় ১৭,০০০ গিগাওয়াট হয় বলে অনুমান করা হয়। প্রতি ঘণ্টায় প্রায় ১০,০০০ গিগাওয়াট বা সার্বিয়ার জলশক্তির সম্ভাবনার ৬০% বড় বিদ্যুৎ কেন্দ্র দ্বারা উৎপাদিত হয়। বাকীটি ক্ষুদ্র ও মাঝারি বিদ্যুৎকেন্দ্রগুলোতে উৎপাদিত হতে পারে (<২৫ মেগাওয়াট), বেসরকারী খাত কর্তৃক তৈরি নির্মাণের ফলে সার্বিয়ার অর্থনীতি ও জ্বালানি নির্ভরযোগ্যতা উন্নত হতে পারে।
সার্বিয়ারও বিশাল ভূ-তাপীয় সম্ভাবনা রয়েছে তবে এটি কেবল আংশিক এবং বায়বীয়ভাবে করনীয়। ভূতাপীয় জল মূলত বেলনিয়থেরাপির (balneotheraphy) উদ্দেশ্যে ব্যবহৃত হয়। সার্বিয়ায় প্রায় ৬০টি স্পা রয়েছে, যা দেশে পর্যটন উন্নয়নের সুযোগ হিসাবে দেখা হয়।
জলবায়ু
সার্বিয়ার জলবায়ু স্থানীয় স্তরের বৈচিত্র্য সহ মাঝারি মহাদেশীয় জলবায়ু হিসেবে বিবেচিত, যা ভৌগোলিক অবস্থান, ত্রাণ, ভূখণ্ডের উপস্থিতি, নদী এবং হ্রদ ব্যবস্থার উপস্থিতি, উদ্ভিদ, নগরায়ণ ইত্যাদির ফলে ঘটে। আল্পস, কার্পাথিয়ান, রোডোপস, অ্যাড্রিয়াটিক সাগর এবং পান্নোনীয় সমভূমি জলবায়ুকে প্রভাবিত করে। দেশের উত্তরাঞ্চলে নদীনালা এবং সমভূমিগুলো শীতকালে মাঝে মাঝে দখিনা মেরু বায়ু প্রসারিত করতে করে, যখন গ্রীষ্মে সাহারার গরম বায়ু ভূমধ্যসাগরে যায়।
৩০০ মিটার (৯৮০ ফুট) এর বেশি উচ্চতার অঞ্চলে ১৯৬১-১৯৯০ সালের গড় বার্ষিক বায়ুর তাপমাত্রা ১১ ডিগ্রি সেন্টিগ্রেড (৫১.৮° ফা) ছিল। ৩০০ থেকে ৫০০ মিটার (৯৮৪ থেকে ১,৬৪০ ফুট) উচ্চতার অঞ্চলগুলোতে গড় বার্ষিক তাপমাত্রা প্রায় ১০.৫° সে (৫০.৯° ফা) হয়। ১০০০ মিটার (৩,২৮১ ফুট) এর উচ্চতার তাপমাত্রা ৬ ডিগ্রি সেন্টিগ্রেড (৪২.৮° ফা)।
বার্ষিক বৃষ্টিপাত সাধারণত উচ্চতার সাথে বেড়ে যায়। নিম্ন অঞ্চলগুলোতে ৫৪০ থেকে ৮২০ মিমি (২১.৩ থেকে ৩২.৩ ইঞ্চি), ১০০০ মিটার (৩,২৮১ ফুট) এর উচ্চতার অঞ্চলগুলোতে ৭০০ থেকে ১,০০০ মিমি (২৭.৬ থেকে ৩৯.৪ ইঞ্চি) এবং দক্ষিণ-পশ্চিম সার্বিয়ার কিছু পর্বতশৃঙ্গতে ১,৫০০ মিমি (৫৯.১ ইঞ্চি) পর্যন্ত গড় বৃষ্টিপাত হয়। মোট বার্ষিক বৃষ্টিপাতের পরিমাণের গড়ের ১২ থেকে ১৩% মে – জুন মাসে হয়। ফেব্রুয়ারি এবং অক্টোবর মাসে সবচেয়ে কম বৃষ্টিপাত হয়। নভেম্বরের শেষ থেকে মার্চের শুরুতে তুষারপাত হতে পারে এবং জানুয়ারির বেশিরভাগ দিনই তুষারে আচ্ছাদিত থাকে।
সৌর বিকিরণের বার্ষিক পরিমাণ বার্ষিক ১৫০০ থেকে ২২০০ ঘণ্টার মধ্যে থাকে।
পৃষ্ঠের বায়ু সংবহন বেশিরভাগ ক্ষেত্রে অরোগ্রাফিক লিফট দ্বারা প্রভাবিত হয়। বছরের উষ্ণতর অংশে, উত্তর-পশ্চিম এবং পশ্চিম থেকে বাতাস বিরাজ করে। ভযভিদিনা ও সুমাদিজায় শরৎ ও শীতকালে কোসাভা নামক পূর্ব-দক্ষিণ পূর্ব বায়ু বিরাজ করে। দক্ষিণ-পশ্চিম বায়ু দক্ষিণ-পশ্চিম সার্বিয়ার পার্বত্য অঞ্চলে বিরাজ করছে।
জীববৈচিত্র্য
সার্বিয়ার ৫% অঞ্চল জুড়ে পাঁচটি জাতীয় পার্ক এবং অনেক জাতীয় প্রকৃতি সংরক্ষণাগার রয়েছে।
জাতীয় পার্ক
প্রকৃতি পার্ক
প্রকৃতি স্মৃতিস্তম্ভ
হাঁটু
হাঁটু অস্থি সন্ধি (joint) ঊরু এর সাথে পায়ের সংযোগ করে।এটি দুটি পৃথক সন্ধির সমন্বয়ে গঠিত:একটি ফিমারের সাথে টিবিয়ার এবং অন্যটি ফিমারের সাথে প্যাটেলার। মানবদেহে এটিই সবচেয়ে বড় অস্থি সন্ধি। এটি একইসাথে পিভোট এবং হিঞ্জ সন্ধি। যা সংকোচন এবং প্রসারণের পাশপাশি স্বল্প পরিমাণে অভ্যন্তরীণ এবং বাহ্যিক ঘূর্ণন করে।হাঁটুর গঠন বিবর্তনের ধারায় পরিবর্তিত না হলেও প্রায়ই ইনজুরির শিকার  হয়ে থাকে।
গঠন
হাঁটু সাইনোভিয়াল সন্ধি এর হিঞ্জ প্রকারভেদ ,যা তিনটি অংশে গঠিত।ফিমার-প্যাটেলা সংযোগ;ফিমারের সামনের প্যাটেলার খাঁজ এবং মধ্যবর্তী ও পার্শবর্তী ফিমার-টিবিয়া সংযোগ,যা একত্রে হাঁটু গঠন করে। এই সন্ধি সাইনোভিয়াল ফ্লুইডের মধ্যে থাকে,যা সাইনোভিয়াল মেমব্রেন দ্বারা সীমাবদ্ধ থাকে। হাঁটু আমাদের দেহে অন্যতম গুরুত্বপূর্ণ সন্ধি,যা শরীরের ওজন আনুভূমিকভাবে(হাটা ও দৌড়ানো) ও লম্বালম্বিভাবে(লাফানো) বহন করে।
জন্মের সময় একজন শিশুর হাঁটু-টুপি থাকে না,কিন্তু তরুণাস্থি থাকে।শিশুর বয়স ৩-৫ বছর হবার সময় এটি রূপান্তরকরণের মাধ্যমে অস্থিতে পরিণত হয়।যেহেতু এটি মানবদেহের সবচেয়ে বড় সিসাময়েড অস্থি,রূপান্তরকরণ প্রক্রিয়া কিছুটা দীর্ঘ হতে পারে।
সংকোচনকারী
পশ্চাৎ ভাগ
রক্ত সরবরাহ
thumb|হাঁটুর ধমনী ফিমোরাল ধমনী এবং পপলিটিয়াল ধমনী হাঁটুর অস্থিসন্ধির চারপাশে অনেক ধমনীর জালক তৈরি করে।তার মধ্যে ৬ টি প্রধান
জোয়াও ফেলিক্স
জোয়াও ফেলিক্স সিকোয়েইরা (জন্ম: ১০ নভেম্বর ১৯৯৯) হলেন একজন পর্তুগিজ পেশাদার ফুটবলার যিনি পর্তুগিজ ফুটবল ক্লাব বেনফিকা-এ একজন আক্রমণাত্মক মধ্যমাঠের খেলোয়াড় হিসেবে খেলে থাকেন।
ক্লাব খেলোয়াড়ী জীবন
তিনি পর্তুগালের ভিসিউ শহরে জন্মগ্রহণ কেেন, পর্তুগালের জনপ্রিয় ফুটবল ক্লাব এফসি পোর্তো-এর কিশোর বিভাগে যোগদান করার পূর্বে, জোয়াও ফেলিক্স ওস এস পেস্টিনহাসে খেলোয়াড়ী উন্নয়ন করেন, যেখানে তিনি সাত বছর অতিবাহিত করেন। তাকে তার চিকন শারীরিক গঠনের কারণে তারা ছেড়ে দেয় এবং তিনি পর্তুগালে রাজধানী লিসবন-এ অবস্থিত জনপ্রিয় পর্তুগিজ ফুটবল ক্লাব এসএল বেনফিকা-এ চলে আসেন।
২০১৬ সালের ১৭ই সেপ্টেম্বর মাসে, মাত্র ১৬ বছর বয়সে জোয়াও ফেলিক্স পর্তুগালের দ্বিতীয় সারির পেশাদার লিগ লিগা প্রো-এ বেনফিকা বি এর হয়ে প্রথম পেশাদার খেলায় অভিষিক্ত হন, খেলাটিতে তিনি তার দলে সতীর্থ "উরেলিও বেটা" এর বদলে ৮৩তম মিনিটে পর্তুগিজ ফুটবল ক্লাব ফ্রিয়ামুন্ডে-এর বিপক্ষে  মাঠে নামেন, যেখানে তার দল গোলশূন্য ড্র নিয়ে ম্যাচটি শেষ করে। অভিষিক্ত হওয়ার ফলে, বেনফিকা বি এর হয়ে অভিষেক হওয়ার সবচেয়ে কনিষ্ঠ খেলোয়াড় হিসাবে বোনে যান। ২০১৬-১৭ সালের পুরো মৌসুম মিলিয়ে তিনি ১৩টি ম্যাচ খেলে সর্বমোট ৩টি গোল করেন, প্রথমটি ২০১৭ সালের ১৫ই ফেব্রুয়ারি মানে তার নিজ শহরের দল একাডেমিকো দ্য ভিইসিউ-এর বিপক্ষে হওয়া ম্যাচে ২-১ ব্যাবধানে হারার মধ্যদিয়ে। পরবর্তীতে, ২০১৮ সালের ৩০শে জানুয়ারী মাসে, ঘরের মাঠের খেলায় ফামালিসাও-এর বিপক্ষে ৫-০ গোলে জয় পাওয়া ম্যাচটিতে তিনি হ্যাট-ট্রিক করেন।
২০১৮–১৯ মৌসুমে, জোয়াও ফেলিক্স বেনফিকার প্রথম সারির দলে খেলার সুযোগ পান, ২০১৮ সালের ৮ই আগস্ট মাসে তিনি পর্তুগালে প্রথম সারির পেশাদার লিগ প্রিমেরিরা লিগা-এ আরেকদল বোয়াভিস্টা-এর বিপক্ষে অভিষিক্ত হন, খেলাটিতে তার দল ২-০ গোল ব্যবধানে জয় পায়। এর এক সপ্তাহ পর, তিনি তার প্রথম প্রিমেরিরা লিগা গোল করেন, এতে তিনি ঐতিহাসিক লিসবন ডার্বিতে গোল করা সর্বকনিষ্ঠ খেলোয়াড় হয়ে যান। পর্তুগালের সর্ববৃহৎ শহর লিসবন-এ অবস্থিত ইস্টাডিও দ্য লুজ স্টেডিয়ামে হওয়া ম্যাচটিতে তার করা একমাত্র গোলেই তার ক্লাব লিজবনের বিপক্ষে ১-১ গোলে ড্র করে।
এজ অফ মাইথোলজি: দ্য টাইটানস
এজ অফ মাইথোলজি: দ্য টাইটানস একটি বাস্তব-সময়ের কৌশল কম্পিউটার গেম যা এজ অফ মাইথোলজির বর্ধিত প্যাক। এটি নির্মাণ করে এনসেম্বল স্টুডিওস এবং ৩০ সেপ্টেম্বর ২০০৩ সালে মুক্তি পায়।
দ্য টাইটানসে একটি চতুর্থ সংস্কৃতি যোগ হয়, দ্য আটলান্টিয়ানস, এবং তিনটি নতুন বড় দেবতা, সেইসঙ্গে নতুন ইউনিট, ভবন এবং দৈবশক্তিও যোগ হয়। এটিতে আরো নতুন বৈশিষ্ট্য যোগ করা হয়, যেমন অটো-কিউয়িং (ইউনিটদের প্রশিক্ষণ করতে দেয় যতক্ষণ পর্যন্ত যথেষ্ট পরিমাণ সম্পদ থাকে), এবং একটি টাইটান, একটি গারগাঞ্চুয়ান, দেবতাসদৃশ সত্ত্বাকে ডাকার সামর্থ্য অর্জন করে। সমালোচকরা গেমটিকে গেমর‍্যাংকিংস অনুযায়ী গড়ে ৮৪% রেটিং দেয়।
শামীমা নার্গিস
শামীমা নার্গিস বাংলাদেশ সরকারের একজন অবসরপ্রাপ্ত সিনিয়র সচিব ও বাংলাদেশ ডেভেলপমেন্ট ব্যাংকের চেয়ারপারসন। তিনি পরিকল্পনা কমিশনের সাবেক সদস্য।
জীবনের প্রথমার্ধ
নার্গিস ঢাকা বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর ডিগ্রি অর্জন করেন। তিনি মিনেসোটা বিশ্ববিদ্যালয়ে পড়ার জন্য একটি হুবার্ট এইচ হামফ্রে ফেলোশিপ পেয়েছিলেন।
কর্মজীবন
নার্গিস ১৯৮৮ সালে বাংলাদেশ সিভিল সার্ভিসে যোগ দেন।
২০১০ সালে, নার্গিস অর্থ মন্ত্রণালয়ের অর্থনৈতিক সম্পর্ক বিভাগের উপসচিব ছিলেন। এরপর তিনি স্থানীয় সরকার বিভাগে যুগ্ম সচিব হিসেবে কাজ করেন।
নার্গিসকে ২০২০ সালের মার্চ মাসে সিনিয়র সচিব হিসেবে পদোন্নতি দেওয়া হয়। তিনি ২০২০ সালের অক্টোবরে সিভিল সার্ভিস থেকে অবসর নেন; এরর্পূবে তিনি পরিকল্পনা কমিশনের সদস্য হিসেবে কর্মরত ছিলেন।
১৫ নভেম্বর ২০২১-এ, নার্গিসকে অর্থ মন্ত্রণালয়ের আর্থিক প্রতিষ্ঠান বিভাগ বাংলাদেশ ডেভেলপমেন্ট ব্যাংকের চেয়ারপারসন হিসাবে নিযুক্ত করেছিল।
মিশেল আজানাভিস্যুস
মিশেল আজানাভিস্যুস (ফরাসি: Michel Hazanavicius; ; জন্ম: ২৯শে মার্চ, ১৯৬৭) হলেন একজন ফরাসি চলচ্চিত্র পরিচালক, প্রযোজক, চিত্রনাট্যকার ও চলচ্চিত্র সম্পাদক। তিনি তার ২০১১ সালে নির্মিত দি আর্টিস্ট চলচ্চিত্রের জন্য বিশেষভাবে পরিচিত। এই চলচ্চিত্রের জন্য তিনি শ্রেষ্ঠ চলচ্চিত্র ও পরিচালনা বিভাগে একাডেমি পুরস্কার এবং শ্রেষ্ঠ পরিচালনা ও শ্রেষ্ঠ মৌলিক চিত্রনাট্য বিভাগে বাফটা পুরস্কার লাভ করেন। এছাড়াও তিনি গোয়েন্দাধর্মী ওএসএস ১১৭: ল্য কাইর নেদ দেস্পিয়োঁ (২০০৬) ও ওএসএস ১১৭: রিও ন্য রেপোঁ প্লুস (২০০৯) চলচ্চিত্র পরিচালনা করেন।
প্রারম্ভিক জীবন
আজানাভিস্যুস ১৯৬৭ সালের ২৯শে মার্চ প্যারিসে জন্মগ্রহণ এক লিথুনীয় ইহুদি পরিবারে করেন। তার দাদা-দাদী ও নানা-নানীরা ১৯২০-এর দশকে ফ্রান্সে আগমন করে এবং সেখানে বসবাস শুরু করে।
পাগড়ি
পাগড়ি বা উষ্ণীশ ( আরবি: العمامة ; ফার্সি : دولبند‌ ) হলো এক ধরনের মস্তকাবরণ, যা একটি লম্বা বিশেষ কাপড় দিয়ে মাথায় পেঁচিয়ে পেঁচিয়ে বাঁধা হয়। জাতি ও সংস্কৃতিভেদে পাগড়ি অনেক বৈচিত্র্যময় হয় এবং এটি বিভিন্ন সংস্কৃতির লোকেরা প্রথাগত মস্তকাবরণ হিসাবে পরিধান করে থাকে।  বিশিষ্ট পাগড়ি পরিধান করা ঐতিহ্যবাহী সম্প্রদায়গুলি ভারতীয় উপমহাদেশ, দক্ষিণ-পূর্ব এশিয়া, আরব উপদ্বীপ, মধ্যপ্রাচ্য, বলকান, ককেশাস, মধ্য এশিয়া, উত্তর আফ্রিকা, পশ্চিম আফ্রিকা, পূর্ব আফ্রিকা ও রাশিয়ায় পাওয়া যায়। এছাড়া কিছু তুর্কি জনগোষ্ঠী ও আশকেনাজি ইহুদি সমাজে পাগড়ি পরার প্রচলন আছে।
শিখ পুরুষদের মধ্যে পাগড়ি পরা সাধারণ বিষয় এবং কদাচিৎ মহিলাদের মধ্যেও দেখা যায়। পাগড়ি হিন্দু সন্ন্যাসীরাও পরিধান করে থাকে। পাগড়ি একটি ধর্মীয় আদেশ হিসাবেও কাজ করে। শিয়া মুসলিমদের মাঝে এমন প্রচলন রয়েছে, যারা পাগড়ি পরিধানকে সুন্নাতে মুয়াক্কাদাহ (নিশ্চিত পালনীয় সুন্নাত) হিসাবে বিবেচনা করে। এছাড়া পাগড়ি সুফি পণ্ডিতদের ঐতিহ্যবাহী শিরোনামও। উপরন্তু ধর্মীয় পটভূমি নির্বিশেষে পাগড়ি প্রায়ই আভিজাত্যের পরিচয় বহন করে।
ইতিহাস
পাগড়ির উৎপত্তি হয় মধ্যপ্রাচ্যে। কিছু প্রাচীন সভ্যতা যেমন : মেসোপটেমিয়া, সুমেরীয় এবং ব্যাবিলনীয়রা পাগড়ি ব্যবহার করত। খ্রিস্টাব্দ ৪০০–৬০০ সময়কালে বাইজেন্টাইন সেনাবাহিনীর সৈন্যরা সেই অঞ্চলে ফ্যাকিওলিস নামে এক ধরনের পাগড়ি পরত। এছাড়া বেসামরিক বাইজেন্টাইন ব্যক্তিরাও পাগড়ি ব্যবহার করত। আধুনিক তুরস্কেও বিংশ শতাব্দীর গোড়ার দিকে গ্রীক-ভাষী বংশধরের লোকেরা পাগড়ি পরিধান করত। ইসলামের শেষ নবী মুহাম্মদ সাল্লাল্লাহু আলাইহি ওয়া সাল্লামও (৫৭০-৬৩২) সবচেয়ে পবিত্র রঙের একটি পাগড়ি পরতেন। এছাড়া অন্যান্য রঙের পাগড়ি পরারও বর্ণনা পাওয়া যায়।
পাগড়ি পরার যে পদ্ধতি তিনি চালু করেছিলেন, তা হল মাথায় একটি টুপি পরিধান করে তার চারপাশে কাপড় বাঁধা ছিল। এই মস্তকাবরণটি ইমামাহ নামে পরিচিত এবং ইতিহাস জুড়ে মুসলিম রাজা ও পণ্ডিতগণ এই পদ্ধতি অনুকরণ করেছেন। শিয়া পণ্ডিতরা আজ সাদা পাগড়ি পরেন, যদি না তারা নবিজির বংশধর বা সাইয়্যেদ না হন। সাইয়েদ হলে সে ক্ষেত্রে তারা কালো পাগড়ি পরেন। অনেক মুসলিম পুরুষ সবুজ পাগড়ি পরতে পছন্দ করেন। কারণ তা জান্নাতের প্রতিনিধিত্ব করে। বিশেষ করে সুফিবাদের অনুসারীদের মধ্যে এই রঙের পাগড়ি পরার প্রবণতা রয়েছে। উত্তর আফ্রিকার কিছু অংশে সাধারণ নীল রঙের পাগড়ি পরিধানকারী নিজেকে উপজাতি হিসেবে নির্দেশ করতে পারে।
দেশ ও অঞ্চলভেদে পাগড়ি
বর্তমান দেশ ও অঞ্চলভেদে ভিন্ন আকার ও রঙের পাগড়ির প্রচলন আছে। উত্তর আফ্রিকা, আফ্রিকার শৃঙ্গ, মধ্যপ্রাচ্য, মধ্য এশিয়া, দক্ষিণ এশিয়া এবং সুলু দ্বীপপুঞ্জের পাগড়ি পরিধানকারী লোকেরা সাধারণত কাপড়ের একটি লম্বা স্ট্রিপ ব্যবহার করে থাকেন এবং প্রতিবার পরার জন্য নতুন করে বাতাস করেন। এদের কাপড়ের দৈর্ঘ্য সাধারণত ৫ মিটারের নিচে হয়। কিছু দক্ষিণ এশীয় পাগড়ি স্থায়ীভাবে তৈরি করা হয় এবং একই ভিত্তিতে সেলাই করা হয়। ভিন্ন অঞ্চল, সংস্কৃতি ও ধর্মের উপর নির্ভর করে পাগড়ি খুব বড় বা বেশ বিনয়ী হতে পারে।
পূর্ব আফ্রিকা
পাগড়ি সাধারণত পূর্ব আফ্রিকায় মুসলিম ধর্মগুরু ও ইথিওপীয় অর্থোডক্স খ্রিস্টান ধর্মযাজকরা পরিধান করেন। এই অঞ্চলে মাথায় আবরণ পরার একটি দীর্ঘ প্রচলন রয়েছে এবং সেখানে প্রায়শ সুলতান, উজির, অভিজাত ব্যক্তিবর্গ ও দরবারের কর্মকর্তারা পরিধান করত। এই অভিজাতদের মধ্যে ইসহাক সালতানাতের সোমালি সুলতান ডেরিয়া হাসান, ওয়ারসাঙ্গালির মুহম্মদ আলী শিরে, মাজিরটিন সালতানাতের ওসমান মাহামুদ এবং হোবিও সালতানাতের ইউসুফ আলী কেনাদিদ ও আলী ইউসুফ কেনাদিদ । এই অঞ্চলের বিশিষ্ট ঐতিহাসিক ইসলামি নেতারা, যারা পাগড়ি পরা বলে পরিচিত তাদের মধ্যে রয়েছেন শেখ আবাদির উমর আর-রিদা। এটি সাধারণত ম্যাকাউইস (সারং) বা জেলবিয়ার সাথে পরা হয়।
আরব উপদ্বীপ
আরব উপদ্বীপের বেশিরভাগ দেশে একটি সমতল বা চেকারযুক্ত স্কার্ফ (যাকে বলা হয় শেমাঘ বা শেফিয়াহ ) কাপড়ের টুকরো পরিধান করা হয় এবং এটিকে সাধারণত পাগড়ি হিসাবে বর্ণনা করা হয় না। তবে ওমানে আরবি ইমামার ঐতিহ্য এখনো শক্তিশালী এবং এটি সে দেশের পোষাকের অন্তর্ভুক্ত। সুদান ও আরব উপদ্বীপের কিছু অংশে গাবানাহ নামে একটি রঙিন পাগড়ি প্রচলিত আছে। হিজাজ অঞ্চলে এটি সাধারণ উত্তরাধিকারসূত্রে প্রাপ্ত একটি সাংস্কৃতিক পাগড়ি এবং এটি এখনো মক্কা, মদিনা এবং জেদ্দার বাসিন্দাদের পোশাকের অংশ। গাবানা হল ঐতিহ্যবাহী এবং মর্যাদাপূর্ণ পোশাকীয় মস্তকাবরণ। এটি ব্যবসায়ী এবং মধ্যবিত্ত শ্রেণীর সাধারণ সম্প্রদায়ের জন্য মর্যাদাপূর্ণ পোশাক। তবে ধর্মীয় পণ্ডিতদের জন্য বিশেষ স্বতন্ত্র পাগড়ির প্রচলন আছে এবং এটি প্রধানত সাদা রঙের হয়ে থাকে। এই পাগড়ি হল ইসলাম ধর্মের শেষ নবী মুহাম্মদ সাল্লাল্লাহু আলাইহি ওয়া সাল্লামের পাগড়ির সম্প্রসারণ, যা তিনি জীবদ্দশায় পরিধান করতেন এবং তিনি মক্কা ও মদীনায় থাকতেন বলে এই পাগড়ি এই অঞ্চলে প্রচলিত আছে। তবে এই পাগড়ি মুসলিম বিশ্বের অন্যান্য দেশের আলেমগণও পরিধান করেন এবং এটিকে ধর্মীয় পোশাকের অন্তর্ভুক্ত মনে করা হয়।
গাবানাহ'র বিভিন্ন প্রকার রয়েছে। সবচেয়ে বিখ্যাত হল হলুদ রঙের (হালাবি), যা আলেপ্পোতে তৈরি। এটি বিভিন্ন শিলালিপি দ্বারা চিহ্নিত করা হয় এবং একটি গম্বুজের মতো ফাঁপা তাকিয়াহ বা তুর্কি ফেজ/ কাল্পাক টুপিতে মোড়ানো হয়। মাসার নামে এক ধরনের রঙিন পাগড়ি ওমানের জাতীয় মস্তকাবরণ পোশাক। তবে এটি ইয়েমেন ও হাজরামাউতের দক্ষিণে কিছু অঞ্চলে এর প্রচলন অতি সাধারণ। অধিকন্তু, সাদা শুমাঘ সাধারণত হামদানিয়া শৈলীতে মোড়ানো হয় এবং এটি সংযুক্ত আরব আমিরাতে পাগড়ির আকারের মত হয়।
আফগানিস্তান
পাগড়ি আফগানিস্তানের জাতীয় পোশাকের অন্তর্গত। আফগানিস্তানে মুসলিম বিশ্বের অন্যান্য জায়গার তুলনায় এটি ব্যাপকভাবে ব্যবহৃত হয় এবং শৈলী ও রঙের বিস্তৃত পরিসরে পরিধান করা হয়। স্থানীয়ভাবে পাগড়িকে লুঙ্গি বলা হয়। দেশটির দক্ষিণ-পূর্বাঞ্চলে পাগড়ি সাধারণত ঢিলেঢালাভাবে মোড়ানো হয়। তবে কাবুলে এটি ছোট ও আঁটসাঁট হয়ে থাকে। ঐতিহ্যবাহী আফগান সমাজেপাতু নামক কাপড়ের একটি অতিরিক্ত অংশ ব্যবহৃত হয়, যা ঠান্ডা থেকে বাঁচা, বসা, পশু বেঁধে রাখা বা টুপিতে জল বহন করার কাজে আসে। আফগানিস্তানের বিভিন্ন জাতিগোষ্ঠী বিভিন্ন প্যাটার্ন, পদ্ধতি, দৈর্ঘ্য ও রঙসহ বিভিন্ন লুঙ্গি পরিধান করে। সমস্ত জাতির পুরুষরা সাধারণত উজ্জ্বল রঙের পাগড়ি পরা এড়িয়ে চলে, যা নিজের প্রতি অন্যের দৃষ্টি আকর্ষণ করে। তারা সাদা, ধূসর, গাঢ় নীল ও কালো সাদা রঙের সাধারণ রঙের লুঙ্গি পরতে পছন্দ করে।
এটি ঐতিহ্যগতভাবে তালেবান সদস্যরা ব্যাপকভাবে পরিধান করে থাকে। তাই অনেক জায়গায় এটিকে তালেবানের পাগড়িও বলা হয়। তবে সাধারণভাবে এটি আফগান পাগড়ি বা আফগান লুঙ্গি নামে প্রসিদ্ধ।
বাংলাদেশ
বাংলাদেশে পাগড়ি পাগড়ি নামেই পরিচিত। চট্টগ্রাম ও সিলেটে ফাগরি বলা হয়। পাগরি ধর্মীয় নেতা এবং ইসলাম প্রচারকরা পরিধান করে থাকেন। সাধারণ মুসলিম সমাজে পাগড়ি পরার প্রচলন তেমন নেই। বাংলাদেশে পাগড়ির সবচেয়ে সাধারণ রং হল সাদা। তবে সুফিবাদের অনুসারীরা সাধারণত সবুজ পাগড়ি পরেন। এটি গ্রামীণ এলাকার প্রবীণরা সম্মান এবং সম্মানের প্রতীক হিসাবেও পরিধান করে।
বাংলাদেশের প্রায় সকল কওমি মাদরাসায় বিভিন্ন স্তরের সমাপনী শিক্ষার্থীদের সম্মানসূচক পাগড়ি প্রদান করা হয় এবং কওমি মাদরাসায় এটি একটি ঐতিহ্য হিসেবে পালন করা হয়।
মায়ানমার
মায়ানমারে পাগড়িকে গাউং বাউং বলা হয় এবং এটিকে বেশ কিছু আঞ্চলিক শৈলীতে পরিধান করা হয়।
মালয়েশিয়া
মালয়েশিয়ায় নির্দিষ্ট মুসলিম আলেম এবং সার্বান শিখ গিয়াররা পাগড়ি পরিধান করে থাকেন।
ভারত
ভারতেও পাগড়িকে পাগরি নামে পরিচিত এবং এর করা হয়, পুরুষদের মাথায় পরিধান করার কাপড়ের বিশেষ টুকরো। ভারতে পাগড়ি পরার বেশ কয়েকটি শৈলী রয়েছে, যা পরিধানকারীর অঞ্চল বা ধর্মের জন্য নির্দিষ্ট হয় এবং সেগুলি আকৃতি, আকার এবং রঙে পরিবর্তিত হয়। যেমন : মহীশূরী পেটা, মারাঠি ফেটা, পুনেরি পাগাদি। পাগড়িকে সর্বত্র সম্মান এবং সম্মানের প্রতীক হিসেবে পরিধান করা হয়। গুরুত্বপূর্ণ অতিথিদের একটি পাগড়ি পরার প্রস্তাব দিয়ে সম্মান করা একটি সাধারণ রেওয়াজ। পাগড়ির রঙ প্রায়শ অনুষ্ঠান বা পরিস্থিতি অনুসারে বেছে নেওয়া হয়। যেমন: জাফরান বীরত্ব (আত্মত্যাগ) বোঝাতে; সমাবেশের সময় পরা হয় সাদা, যা শান্তির প্রতীক; বসন্ত ঋতু বা বিয়ের অনুষ্ঠানে গোলাপী রং পরা হয়। বলা হয়, দ্বিতীয় বিশ্বযুদ্ধের সময় ভারতীয় সেনাবাহিনীতে কিছু সৈন্যের পাগড়ি পরা বাধ্যতামূলক ছিল। ব্রিটিশ ভারতে শিখদের পাগড়ি পরার জন্য আন্দোলনও করতে হয়েছিল।
ইন্দোনেশিয়া
ইন্দোনেশিয়ায় পুরুষদের পাগড়িকে ঐতিহ্যগতভাবে ইকেট বলা হয় (জাভাই সুন্দানীয় ভাষা থেকে)। এর আক্ষরিক অর্থ হল 'বেঁধে দেওয়া'। এটি একটি বর্গাকার বা আয়তক্ষেত্রাকার বাটিক কাপড় দিয়ে তৈরি, যা একটি ত্রিভুজ গঠনের জন্য তির্যকভাবে ভাঁজ করা হয়। ইকেটের উৎস আজ পর্যন্ত স্পষ্টভাবে চিহ্নিত করা যায়নি। তবে অনেক সূত্র এই সিদ্ধান্তে উপনীত হয়েছে যে, সম্ভবত জাভাইরা পাগড়ি পরিহিত গুজরাতি ব্যবসায়ীদের দ্বারা প্রভাবিত হয়ে পাগড়ি পরা শুরু করেছে, যারা ৫০০ বছরেরও বেশি আগে ইন্দোনেশিয়ায় এসেছিলেন।
জাভার অন্যান্য অংশে ব্যবহারের জন্য ইকেট স্থির-আকৃতির কলগিতে বিকশিত হয়েছে, যাকে সেন্ট্রাল জাভাতে ব্লাংকন এবং যোগকার্তা ও পশ্চিম জাভাতে বেন্ডো বলা হয়। পূর্ব জাভা ও বালিতে কলগি এখনো ঐতিহ্যগত উপায়ে তৈরি করা হয় এবং একে উডেং বলা হয়। বাটিক কাপড়কে ঢালাই করা শক্ত কাগজের সাথে সংযুক্ত করে সেলাইয়ের মাধ্যমে এটিকে শক্ত করা হয়। ইকেটের মতই ব্লাংকোন ও বেন্ডো উৎপত্তির ক্ষেত্র এবং পরিধানকারীর সামাজিক পদমর্যাদার উপর ভিত্তি করে আকারের কিছু বৈচিত্র্য নিয়ে আসে।
নেপাল
নেপালে পাগড়ি সাধারণত গ্রামীণ এলাকায় পুরুষরা পরিধান করে। গ্রামীণ পাগড়িকে বলা হয় পগদি বা ফেটা। এটি কৃষকদের মধ্যে সাধারণভাবে প্রচলিত। ফেটার জন্য সব ধরনের রঙিন কাপড় ব্যবহার করা হতো। ঐতিহাসিকভাবে গোর্খালি সম্ভ্রান্ত ব্যক্তিরা নেপালের রাজা কর্তৃক পুরস্কৃত শিরপাউ নামক সাদা পাগড়ি পরতেন। যেমন: সরদার রামকৃষ্ণ কুনওয়ারকে গোর্খালি রাজা পৃথ্বী নারায়ণ শাহ কর্তৃক শিরপাউ নামক ২২ জোড়া মস্তকাবরণে ভূষিত করা হয়েছিল। অন্যান্য সমসাময়িক রাজ্যের অভিজাতদের মধ্যেও এটির ব্যবহার সাধারণ ছিল।
পাকিস্তান
পাকিস্তানে পাগড়ি ব্যাপকভাবে ব্যবহৃত হয় ; বিশেষ করে গ্রামীণ জনগোষ্ঠীর মধ্যে। এটি দেশ জুড়ে বিভিন্ন শৈলী ও রঙে পরিধান করা হয় এনং অঞ্চলভেদে তা পরিবর্তিত হয়। যেমন: দেশের উত্তরে কালো ও সাদা পাগড়ি পছন্দ করা হয়। পাকিস্তানে সবচেয়ে বেশি যে পাগড়ি পাওয়া যায়, তা সাদা ও ক্রেস্টলেস হয় এবং সাধারণত পশতুন অঞ্চলে পরিধান করা হয়। গ্রামীণ পাঞ্জাব ও সিন্ধুতে এটি বেশিরভাগ প্রবীণ বা সামন্ত ব্যক্তিরা পরিধান করে। পাগড়িকে পাঞ্জাবীরা পাগরি বা পাগ বলে এবং পশতুন ও সিন্ধিরা একে পাটকে বা পাটকো বলে।
বেলুচ জনগণ তাদের বৃহৎ পাগড়ির জন্য বিখ্যাত, যা উভয় প্রান্তে ঝুলন্ত বা বুকের উপরে থাকা লুপ হিসাবে পরা হয়। এই পাগড়িগুলি অনেক পায়ের কাপড় দিয়ে তৈরি করা হয়, যা একটি টুপির চারপাশে আবৃত থাকে এবং বেশিরভাগ সাদা কাপড় দিয়ে তৈরি করা হয়।
যুক্তরাজ্য
যু্ক্তরাজ্যে ষষ্ঠ শতাব্দী থেকে পুরুষ ও মহিলা উভয় পাগড়ি পরিধান করে আসছে। তবে এটি খুব সাধারণ হয়ে ওঠেনি। কবি আলেকজান্ডার পোপকে মাঝে মাঝে পাগড়ি পরিহিত চিত্রিত করা হয়। এটি অন্যান্য উল্লেখযোগ্য পুরুষদের সমসাময়িক চিত্রকর্ম এবং চিত্রগুলিতে দেখা যায়। যুক্তরাজ্যে পাগড়ি মূলত পশ্চিম ভারতীয় বংশোদ্ভূত কারিনাস মহিলারা পরে থাকে। কিছু মহিলা নিজের ব্যক্তিত্বের বিবৃতি দেওয়ার জন্য এগুলি পরিধান করেন; যেমন ব্রিটিশ সামাজিক উদ্যোক্তা ক্যামিলা ব্যাটম্যানগেলিডজ, যিনি সাধারণত একটি রঙিন ম্যাচিং পাগড়ি এবং পোশাক পরেন।
গ্রীস
গ্রীসে বিশেষ করে ক্রিট দ্বীপে পুরুষরা ঐতিহ্যগতভাবে একটি পাগড়ি পরিধান করেন, যা সাধারণত সারিকি নামে পরিচিত। সারিকি পাগড়ির তুর্কি প্রতিশব্দ। তবে আজকাল এটি কৃত্তিকো মান্দিলি নামে অধিক পরিচিত। এটি সাধারণত তরুণ প্রজন্মের মধ্যে পাওয়া যায় না ; বরং বেশিরভাগই প্রত্যন্ত, পাহাড়ী গ্রামে বয়স্ক পুরুষরা এটি পরিধান করে থাকে।
ফিজি
ফিজির আইতাকেই আদিবাসীর প্রধান ও পুরোহিতরা তাদের মাথার চারপাশে পাগড়ির মতো একটি মাসি ( বার্কক্লথ ) আবরণ পরিধান করতেন বলে প্রচলিত আছে, যাকে বলা হয় আই-সালা।
ফিলিপাইন
ফিলিপাইনে পাগড়ির একটি দীর্ঘ ইতিহাস রয়েছে, যা স্থানীয় অস্ট্রোনেশীয় (মালয় ও পলিনেশিয়) সংস্কৃতির সাথে যুক্ত। মুসলিম ফিলিপিনো মহিলাদের পরিহিত সবচেয়ে সাধারণ পাগড়িটিকে বলা হয় কম্বং। এটি মিন্দানাওর দাভাও অঞ্চলের মুসলিম মহিলাদের হিজাবের ঐতিহ্যবাহী শৈলী। কম্বং একটি মস্তকাবরণ হিসাবে পরা হয় এবং একে তুডং বা হেডস্কার্ফের সাথে জোড়া দেওয়া হয়, যা দিয়ে সাধারণত বুক বা কাঁধের উপরের অংশ ঢেকে রাখা হয়। কিন্তু নামাজের সময় কম্বং উপরের অংশে পরা হয় অথবা বাইরে যাওয়ার সময় এটিকে অতিরিক্ত ওড়না হিসেবে ব্যবহার করা হয়। সাদা কম্বং বোঝায় যে, এর পরিধানকারী মক্কা থেকে হজ করে এসেছেন। সাদা কম্বং পরিধানকারীকে হাদজা হিসাবে উল্লেখ করা হয়। এটি সেই মুসলিম মহিলাকে দেওয়া হয়, যিনি হজে গেছেন।
পুরুষদের ব্যবহৃত সবচেয়ে সাধারণ পাগড়িকে বলা হয় পুটং, পোটং বা পুডং। পুটং ঐতিহাসিকভাবে ১৭ শতকের মাঝামাঝি আগে বিসায়া, ইলকানো এবং তাগালগের মতো দেশের প্রায় সমস্ত প্রধান প্রধান ভাষাগত জাতিগোষ্ঠীর পুরুষরা পরিধান করত। কিন্তু স্পেনীয় ও মার্কিন উপনিবেশকালে উত্তরে ক্যাথলিক ধর্মের আগমনের পর থেকে পশ্চিমী টুপির ব্যবহারের ফলে এটি হ্রাস পেয়েছে। প্রাক ঔপনিবেশিক যুগে সামাজিক বর্ণ বোঝাতে পুডং এর পরিধানকারীরা বিভিন্ন স্বতন্ত্র রঙে রঙ্গিন হত। নীল শুধুমাত্র ম্যাগিনু আভিজাত্য শ্রেণীর জন্য ; মহরলিকা যোদ্ধা শ্রেণীর জন্য লাল পুটং এবং ক্রীতদাস বর্ণের জন্য হলুদ বা প্রাকৃতিক রঙের মতো অন্যান্য রং বরাদ্দ ছিল।
বর্তমান পাগড়ি মূলত মুসলিম ফিলিপিনো পুরুষরা পরিধান করে, বিশেষ করে ইমাম ও উলামা (ইসলামী পন্ডিত) শ্রেণীর লোকেরা। তবে অমুসলিম গোষ্ঠীগুলির লোকেরাও এটি পরিধান করে। পুটং মুসলিমদের মধ্যে এর পরিধানকারীর বিশেষ মর্যাদা বা সম্মানের প্রতি নির্দেশ করতে পারে। মুসলিম পুরুষ ও ইমামদের মধ্যে যারা হজ করে এসেছেন তারা ঐতিহ্যগতভাবে পুটং হিসাবে কুফিয়াহ পরতে পছন্দ করেন। ফিলিপাইনে ফেরার আগে এটি সাধারণত সৌদি আরবে কেনা হয় এবং এতে বোঝা যায় যে, তারা হাজ্জি। সাম্প্রতিক বছরগুলিতে দেশের দক্ষিণে তরুণ জিহাদি গোষ্ঠীগুলি কুফিয়াহকে তারা চরমপন্থী তাকফিরি গোষ্ঠীর সদস্য হিসাবে চিহ্নিত করার জন্য ব্যবহার করার কারণে এর ব্যবহার বর্তমান হ্রাস পেয়েছে।
দেশের দক্ষিণাঞ্চলে সুলু দ্বীপপুঞ্জে তৌসুগ ও ইয়াকান পুরুষরা পিস সাবিত পরিধান করে থাকে। এটি একটি অলঙ্কৃত হেডস্কার্ফ যা পাগড়ি মতই পরিধান করা হয়। বড় পিস সাবিত পাগড়ির মত হয় এবং ছোট পিসগুলি ব্যান্ডানার মত হয়। ফিলিপাইনে পাওয়া অন্যান্য পুটং-এর মত পিসের আকার বা নকশা এর পরিধানকারীর সামাজিক মর্যাদা বা বর্ণ নির্দেশ করতে পারে।
দেশের সুদূর উত্তরে বাবুইয়ান দ্বীপে কিছু পরিবারের প্রধান একটি সাদা পাগড়ি পরেন এবং ছোট পুরুষরা তাদের ১৩ তম জন্মদিনের পরে একটি লাল পাগড়ি পরেন। তবে এর কোনো ধর্মীয় তাৎপর্য নেই এবং এর উৎপত্তি টোন্ডো যুগের শেষের দিকে ( ৯০০-১৫৮৯)। ১৫৮৯ সালে স্পেন যখন ফিলিপাইনে আক্রমণ শুরু করে তখন বেশিরভাগ বাবুয়ান বসতিকারী ফিলিপাইন ছেড়ে পালিয়ে যায়। পাগড়িটি এক ধরনের ছালের কাপড় থেকে তৈরি করা হত, কিন্তু এখন ফিলিপাইনের মূল ভূখণ্ড থেকে আনা তুলা বা সিল্ক দিয়ে তৈরি করা হয়।
ভিয়েতনাম
সংখ্যাগরিষ্ঠ জাতিগত ভিয়েতনামীরা বিভিন্ন ধরনের টুপির পাশাপাশি পাগড়িও পরিধান করত এবং একে ভিয়েতনামি ভাষায় khan vấn বা khan đóng বলা হয়। এছাড়া উত্তর ভিয়েতনাম এবং দক্ষিণ চীনের আশেপাশের বিভিন্ন জাতিগত গোষ্ঠী, যেমন : ঝুয়াং, হ্মং ও ইয়ের লোকেরাও পাগড়ি পরিধান করে থাকে। দক্ষিণ-পূর্ব এশিয়া এবং উত্তর-পূর্ব এশিয়ার অন্যান্য অংশের অনেক জাতিগোষ্ঠীর মধ্যেও পাগড়ি একটি সাধারণ পোশাক।
আর্মেনিয়া
আর্মেনিয়ার বেশিরভাগ ঐতিহ্য ও সংস্কৃতি মধ্যপ্রাচ্য থেকে উৎপত্তি হয়েছে। যদিও প্রতিদিনের পোশাকে পাগড়ি সেখানে সাধারণ পোশাকের অংশ নয়, তবে উদযাপন ও উৎসবের সময় জাতীয় পরিচয়ের প্রতীক হিসাবে কখনো কখনো পুরুষরা আনুষ্ঠানিকভাবে পাগড়ি পরিধান করে। তবে আর্মেনিয়া খ্রিস্টান জাতি হওয়ার আগে অন্যান্য মধ্যপ্রাচ্যের দেশগুলির মতোই পাগড়ি তাদের দৈনন্দিন পোশাকের একটি সাধারণ অংশ ছিল। বর্তমান আর্মেনীয় পুরুষরা আরখচিন নামে একধরনের টুপি পরিধান করে।
অন্যান্য
সোয়াহিলি উপকূলে জাঞ্জিবারের ক্ষমতাসীন ওমানি সুলতানরা এবং তাদের অবসরপ্রাপ্তরা প্রায়ই পাগড়ি পরতেন। তুয়ারেগ বার্বার, উত্তর ও পশ্চিম আফ্রিকার কিছু বারবার সম্প্রদায়, সাহরাউই, সোনহাই, ওদাবে, ফুলানি এবং হাউসা জাতির লোকেরা বিভিন্ন ধরনের পাগড়ি পরে। তুয়ারেগ বার্বাররা প্রায়ই ধুলো আটকাতে মুখ আবরণ হিসেবে পাগড়ি পরে, যা লিসাম হিসাবে পরিচিত এবং এগুলি প্রায়ই নীল রঙের হয়। উত্তর আফ্রিকার বেদুইন উপজাতির সদস্যরাও কখনো কখনো বাদামী, সাদা বা কমলা রঙের পাগড়ি পরে। কলম্বিয়ার রাজনীতিবিদ পিয়াদাদ কর্ডোবা পাগড়ি (বা অনুরূপ মস্তকাবরণ) পরার জন্যে পরিচিত এবং তার পাগড়ি ব্যবহার তাকে কলম্বিয়ার সংস্কৃতিতে The lady with the turban (পাগড়ি পরিহিত মহিলা) ডাকনাম অর্জনে সহায়তা করেছে।
কুর্দি লোকেরা পাগড়ি পরে যাকে তারা জামাদানী বলে। ইরাকি কুর্দিস্তান জুড়ে এটি আঞ্চলিক শৈলীর উপর নির্ভর করে বিভিন্ন উপায়ে পরিধান করা হয়। যেমন: বারজানি কুর্দিরা এমন একটি উপজাতি, যারা পাগড়িকে একটি রঙ (লাল এবং সাদা) এবং শৈলীতে পরিধান করে, যা তাদের বংশের বৈশিষ্ট্য বহন করে। দক্ষিণ কুর্দিস্তানের বেশিরভাগ অংশে জামাদানির জন্য কালো-সাদা প্যাটার্ন ব্যবহার করা হয়। বেশির ভাগ ক্ষেত্রে কুর্দি পাগড়িতে ডোরাকাটা কাপড় থাকে, যা কোলগি নামে পরিচিত। এটি একটি শঙ্কুযুক্ত টুপির চারপাশে ছড়িয়ে থাকে। বর্তমান অনেক কুর্দি কালো ও সাদা ঘুটরা ব্যবহার করে এবং তা তাদের পাগড়িতে গড়িয়ে দেয়।
পাগড়িও পশ্চিমা দেশগুলিতে মহিলারা এক ধরনের মস্তকাবরণ পরিধান করে। পশ্চিমা সমাজে মহিলাদের এই ধরনের পাগড়ি পরা ২০ শতকের আগের তুলনায় অতি সাধারণ ব্যাপার। পাগড়ি কখনো কখনো চুলের সুরক্ষার জন্য বা কেমোথেরাপি পরে মহিলাদের মাথার মোড়া হিসাবে পরিধান করা হয়।
ইসলাম
ইসলামি সংস্কৃতিতে পাগড়ি বেশ গুরুত্ব বহন করেন। বিভিন্ন সহিহ হাদিসে পাওয়া যায় যে, নবি মুহাম্মাদ সা. সর্বদা পাগড়ি পরিধান করতেন এবং তিনি সাধারণত কালো বা সাদা পাগড়ি পরতেন।    বিখ্যাত সাহাবি জাবির রা. বলেন, মক্কা বিজয়ের দিন নবিজি সাল্লাল্লাহু আলাইহি ওয়াসাল্লাম মক্কায় প্রবেশ করলেন, তখন তাঁর মাথায় কালো পাগড়ি ছিল। এসব বর্ণনার আলোকে অনেক মুসলিম পণ্ডিত পাগড়ি পরিধান করাকে মুস্তাহাব আখ্যায়িত করেছেন।
মুসলিম দেশগুলিতে পাগড়ি বিভিন্ন পদ্ধতিতে পরিধান করা হয় এবং অঞ্চল ও সংস্কৃতির উপর নির্ভর করে বিভিন্ন নামে ডাকা হয়। আরবি ভাষায় একে ইমামাহ এবং ফার্সি ভাষায় দস্তার বা দুলবন্দ বলা হয়। শিয়া ইসলামে একটি ছোট সাদা টুপির চারপাশে একটি কালো পাগড়ি মাথায় মোড়ানো হয় এবং পরিধানকারী নিজেদের সাইয়্যিদ বলে দাবি করে। অন্যান্য সুশিক্ষিত ব্যক্তি ও আলেমগণ সাধারণত সাদা পাগড়ি পরিধান করেন। সুফি মুসলিমরা প্রায়ই একটি ছোট টুপি বা মাথার মোড়কের চারপাশে একটি সবুজ মাথার মোড়ক পরেন। দাওয়াতে ইসলামী আন্দোলনের সদস্যরা সবুজ পাগড়ি পরেন। তবে সুন্নি দাওয়াতে ইসলামির সদস্যরা (যারা ১৯৯২ সালে দাওয়াতে ইসলামী থেকে বিচ্ছিন্ন হয়েছিল) সাদা পাগড়ি পরেন। সুদানে বড় সাদা পাগড়ি উচ্চ সামাজিক মর্যাদা বোঝায়।
মুসলিম মহিলারা সাধারণত পাগড়ি পরিধান করে না। কারণ পাগড়ি সাধারণত একজন পুরুষের পোশাকের অংশ হিসাবে বিবেচিত হয় এবং মহিলারা সাধারণত হিজাবের অংশ হিসাবে তাদের চুল ঢেকে রাখে। তবে কিছু মুসলিম মহিলা যেমন মাথার আচ্ছাদন পরেন না; তেমনি কিছু আধুনিক মুসলিম মহিলা পাগড়ি শৈলীর আচ্ছাদন পরেন। যদিও এটি ইসলামী সম্প্রদায়ের কাছে ব্যাপকভাবে গ্রহণযোগ্য নয়।
খ্রিস্টধর্ম
কেনিয়াতে আকুরিনু নামে একটি খ্রিস্টান সম্প্রদায় ধর্মীয় মস্তকাবরণ হিসাবে পাগড়ি পরিধান করে। এই সম্প্রদায়ের দেওয়া আনুষ্ঠানিক নাম হল দ্য কেনিয়া ফাউন্ডেশন অফ দ্য প্রফেটস চার্চ বা হলি ঘোস্ট চার্চ। পুরুষ ও মহিলা উভয়ই সাদা পাগড়ি পরেন; শিশুরা টিউনিক পরে। কিছু প্রাচ্যদেশীয় অর্থোডক্স চার্চ যেমন কিবতীয় অর্থোডক্স চার্চ ও সিরীয় অর্থোডক্স চার্চ যাজকের জন্য পোশাকের মধ্যে পাগড়ি অন্তর্ভুক্ত করে।
ইহুদি ধর্ম
ইহুদি মহাযাজক যখন জেরুজালেমের তাম্বু ও মন্দিরে সেবা করতেন, তখন তিনি একটি মাথার আচ্ছাদন পরিধান করতেন, যার নাম মিটজনেফেট (מִצְנֶפֶת)। এই শব্দটিকে মিটার (KJV) বা হেডড্রেস হিসাবে অনুবাদ করা হয়। এটি সম্ভবত একটি পাগড়ি ছিল। কারণ শব্দটি একটি এমন মূল থেকে এসেছে যার অর্থ 'মোড়ানো'। হিব্রু বাইবেলে মহাযাজকের পরা পাগড়িটি পুরোহিতদের মাথার আবরণের চেয়ে অনেক বড় ছিল এবং ফুলের মতো একটি চওড়া, চ্যাপ্টা-শীর্ষ আকৃতি তৈরি করতে ক্ষত ছিল। পুরোহিতদের মাথার আবরণ ভিন্ন ছিল, যাকে মিগবাহাত বলা হয়।
তালমুদ অনুসারে পাগড়ি পরা ইস্রায়েলের সন্তানদের পক্ষ থেকে অহংকার পাপের প্রায়শ্চিত্ত করেছিল।ইহুদিরা যারা মধ্যযুগে আরব শাসনের অধীনে বসবাস করত। বিশেষ করে ইসলামি স্পেনে তারা পাগড়ি এবং হেডওয়্যার পরতেন, যা তাদের মুসলিম সমকক্ষদের থেকে খুব বেশি আলাদা ছিল না। কিছু বিবাহিত ইহুদি মহিলা বিনয়ের একটি কাজ হিসাবে মিগবাহাত পরে থাকে।
হিন্দুধর্ম
হিন্দুধর্মে অনেক রাজপুত সাংস্কৃতিক কারণে এটি পরিধান করে। এটি একটি সাংস্কৃতিক অনুশীলন, যা ভারতে বিশেষ করে রাজস্থান রাজ্যে কঠোর গ্রীষ্মের মাসে পরা হয়। এটি রাজস্থানের গুর্জররাও পরিধান করে। পাগড়ি ছাড়াও ভারতের বিভিন্ন অংশে আরও বেশ কিছু মস্তকাবরণ এবং বিভিন্ন ধরনের পাগড়ি ব্যবহার করা হয় এবং লোকেরা বিশেষ করে গ্রামে যাওয়ার সময় সেগুলি পরে। হিন্দুধর্মের পুরোহিতদের মাঝে গেরুয়া রঙের পাগড়ি পরার রেওয়াজ আছে।
রাস্তাফারি
রাস্তাফারি আন্দোলনের বোবো আশান্তি ম্যানশনের সদস্যরা তাদের চুল ও দাড়ি রাখে এবং মাথায় পাগড়ি পরে থাকে। তারা ১৯৫০-এর দশকে তাদের প্রতিষ্ঠার পর থেকেই পোশাকের অংশ হিসেবে পাগড়ি পরিধান করে আসছে। যেহেতু তারা তুলনামূলকভাবে ছোট জনসংখ্যা তাই পাগড়িসহ পোশাক তাদের জ্যামাইকা এবং অন্য কোথাও চেহারায় স্বতন্ত্র করে তোলে।
শিখ ধর্ম
শিখ পাগড়ি, যা দস্তার বা দুমাল্লা নামে পরিচিত তা সাধারণত অন্যদের দেখানোর জন্য ব্যবহৃত হয় যে, তারা শিখ শিক্ষার মূর্ত প্রতীক এবং গুরুর প্রতি তাদের ভালবাসা ও সম্মান রয়েছে। শিখ গুরুরা নিশ্চিত করেন যে, পুরুষ এবং মহিলা উভয়ই পাগড়ি পরতে পারবে। পাগড়ির অন্যান্য উদ্দেশ্যের মধ্যে রয়েছে, শিখদের লম্বা ছেঁড়া চুল রক্ষা করা এবং তা পরিষ্কার রাখা। শিখরা একটি ধর্মীয় পালন হিসাবে তাদের চুল কাটে না। তাই পাগড়ি তাদের চুল রক্ষা করে এবং পরিষ্কার রাখে। যেহেতু শিখরা ভারতের জনসংখ্যার ১.৭% এবং কানাডার জনসংখ্যার ১.৫%, তাই পাগড়ি তাদের সনাক্ত করতে সহায়তা করে।
পাগড়ি পূর্বে কেবল উচ্চ শ্রেণীর জন্যে বিশেষিত ছিল এবং সাংস্কৃতিক অভিজাতদের অনেক পুরুষ এখনো পাগড়ি পরেন। পাগড়ি উচ্চ শ্রেণী (সরদার) ও সাধারণ জনগণের মধ্যে পার্থক্য নির্ণয় করতো। গুরু গোবিন্দ সিং পাগড়ির সাথে যুক্ত শ্রেণীব্যবস্থা দূর করার জন্য প্রত্যেক শিখকে সর্দার ঘোষণা করেন এবং বর্তমান সকল শিখ পাগড়ি পরতে পারে। আধুনিক শিখ পুরুষরা প্রধানত চার ধরনের পাগড়ি পরিধান করে: বত্তন ওয়ালি পাগড়ি, অমৃতসর শাহী পাগড়ি, বারনালা শাহী ও তাকসালি দুমালা। আরও ঐতিহ্যবাহী পাগড়ি শৈলী হলো: দরবারা সিং দুমলা, দস্তর বুঙ্গা (খালসার আসল পাগড়ি) ও পুরাতন নক পাগ।
শিখদের পরিধান করা সবচেয়ে সাধারণ পাগড়ির রঙ হল নীল, সাদা ও কালো। যদিও অন্যান্য রঙও খুব জনপ্রিয়, তবে নীল এবং হলুদ বিশেষভাবে মর্যাদাপূর্ণ এবং বৈশাখীর মতো ধর্মীয় অনুষ্ঠানে পরার প্রবণতা রয়েছে। সাদা পাগড়ি পরার অর্থ হল, একজন সাধু ব্যক্তি, যিনি একটি আদর্শ জীবনযাপন করছেন এবং সাদা রঙের অফ-শেড মানে কেউ শিখ ধর্মে শিখছেন। নীল পাগড়ি আকাশের মতো বিস্তৃত মনকে বোঝায়, যেখানে কুসংস্কারের কোনো স্থান নেই। কালো পাগড়ি ১৯১৯ সালে জালিয়ানওয়ালাবাগ হত্যাকাণ্ডের একটি অনুস্মারক হিসাবে কাজ করে এবং এটি নম্রতার প্রতিনিধিত্ব করে। বাসন্তী বা হলুদ পাগড়ি বিপ্লব বা আন্দোলনের সাথে জড়িত এবং সর্দার ভগত সিং এই কারণে হলুদ পাগড়ি পরতেন। রয়্যাল ব্লু সাধারণত যারা শিখ ধর্মে শেখা এবং তাদের ঐতিহ্য ও সংস্কৃতি সম্পর্কে প্রেমিক হয় তারা পরিধান করে। সবুজ রঙ কৃষকদের বোঝায়। কমলা পাগড়ি মানে হল সাহস ও প্রজ্ঞা।
সোনার রঙ শান্ত ও নিরাময়ের অনুভূতির প্রতীক, যা দুশ্চিন্তা দূর করে এবং মনকে পরিষ্কার করতে সাহায্য করে। পাগড়ির রঙ শিখদের একটি নির্দিষ্ট গোষ্ঠীর সাথে সম্পর্ককে প্রতিফলিত করতে পারে। যদিও জনপ্রিয় পাগড়ির রঙের কোনটিই কোন নির্দিষ্ট গোষ্ঠীর জন্য একচেটিয়া নয়। বিবাহে শিখদের পছন্দের রঙ হল গোলাপী। কেউ কেউ বিবাহের জন্য লাল বা কমলা পাগড়ি পছন্দ করলেও গোলাপী এখন পর্যন্ত সবচেয়ে জনপ্রিয়। শিখধর্মে পাগড়ির রঙ সাধারণত ব্যক্তিগত পছন্দের বিষয়। শিখ পুরুষরা ফ্যাশন বা স্বাদের উপর ভিত্তি করে রং বেছে নেয় এবং কখনও কখনও পোশাকের সাথে ম্যাচ করে পাগড়ি পরিধান করে। কিছু রঙের সাথে ঐতিহ্যের সম্পর্ক আছে। যেমন: কমলা এবং কালো প্রায়ই রাজনৈতিক প্রতিবাদ সমাবেশে পরিধান করা হয় এবং লাল ও গোলাপী পাগড়ি বিবাহ এবং অন্যান্য উদযাপন অনুষ্ঠানে পরা হয়।
গাজীপুর রউফিয়া কামিল মাদ্রাসা
গাজীপুর রউফিয়া কামিল মাদ্রাসা যশোর জেলার অভয়নগর উপজেলার একটি উল্লেখযোগ্য আলিয়া মাদ্রাসা। এটি উপজেলার গাজীপুর নামক গ্রামে অবস্থিত একটি প্রাচীন ইসলামি শিক্ষা প্রতিষ্ঠান। ১৯৫৪ সালে মোহাম্মাদ মেছের আলী কাজী নামে এক ইসলাম প্রচারক এই মাদ্রাসাটি প্রতিষ্ঠা করেন। এটি বর্তমানে ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা, পাশাপাশি মাদ্রাসার দাখিল ও আলিম পরীক্ষার জন্য বাংলাদেশ মাদ্রাসা শিক্ষাবোর্ডের নিয়ন্ত্রণে রয়েছে। মাদ্রাসার ইআইআইএন নাম্বার ১১৫৫২২ এবং এমপিও নাম্বার ৫৫০১০৩২৪০১। মাদ্রাসার বর্তমান অধ্যক্ষের নাম মোহাম্মাদ আব্দুল ওয়াদুদ। জাতীয় শিক্ষা সপ্তাহ ২০২২ উপলক্ষে এই মাদ্রাসাটি উপজেলার শ্রেষ্ঠ শিক্ষা প্রতিষ্ঠানের পুরস্কার লাভ করে।
ইতিহাস
অভয়নগর উপজেলার পীর ও আধ্যাত্নিক ব্যক্তি এবং গাজীপুর কাজী খানকা শরীফের প্রতিষ্ঠাতা শাহ সূফী মৌলভী মোহাম্মাদ মেছের আলী কাজী ১৯৫৪ সালে তার পীর কাজী আব্দুর রউফ থেকে নির্দেশিত হয়ে এই মাদ্রাসাটি প্রতিষ্ঠা করেন। তার পীর আব্দুর রউফের নাম থেকেই এটি রউফিয়া মাদ্রাসা নামকরণ করা হয়। মাদ্রাসাটি প্রতিষ্ঠা করার ক্ষেত্রে গ্রামের স্থানীয় ব্যক্তিবর্গ সাহায্য করেছিলো, প্রাথমিক অবস্থায় চাচের বেড়া ও খড়ের ছাউনী একটি ঘর নির্মাণ করা হয়।
২০০৬ সালের এই মাদ্রাসাটি কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হলে, মাদ্রাসাটি ১২৮৪ টি মাদ্রাসার সাথে আরবি বিশ্ববিদ্যালয়ে স্থানান্তরিত করা হয়।